Attap chee ("chee" boot sabihon "pisog" sa ibang dyalektong Intsik) pangaran kan mga hubal pang bunga kaini, mahamot ini, silag na mapulot-pulot, sarong ingredienteng panhamis sa Malaysia asin Singapore. Sa isla kan Roti asin Savu, an dagta' kan Nipa hinahalo sa bahog-orig. Ini daa pigtutubod na nataong mahamot na parong sa karne kan orig. Sa Burma, ginagamit man na palataw sa pag-adal paglangoy an darakulang pala'pa' kaini.